NOTIFICACIÓN A DON FRANCESCO IANNELLI EN REPRESENTACIÓN DE RISTORANTE PIZZERÍA "IL PICCOLO S. L." DA RESOLUCIÓN DA TENENCIA DE ALCALDÍA. EXPEDIENTE Nº 13603/13
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 30/03/2015)

Intentada a notificación a don Airon Mirco Forgione Saburido, con NIE XXXXXXXXX, en representación de “Ristorante Pizzería Il Piccolo S. L.”, con NIF B36346971, do acto administrativo sinalado no asunto, relativo ao exp. Nº 13603/13, e ao non resultar posible a súa práctica efectiva, de acordo co previsto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, na redacción conferida pola Lei 4/1999, do 13 de xaneiro, procédese á súa notificación mediante a publicación no BOP e no taboleiro de anuncios do Rexistro Xeral do Concello de Pontevedra: “Por medio do presente escrito notifícolle que o Azam Canton Sace, o día 19 de xuño de 2013, ditou a seguinte resolución da que se transcribe o seu texto íntegro: “EXPTE. Nº.: 13603/13 ASUNTO: LICENZA URBANÍSTICA PARA A INSTALACIÓN DE TOLDO NO LOCAL SITO NA RÚA VIRXE DO CAMIÑO, NÚM.16 BAIXO, EN PONTEVEDRA. SOLICITANTE: “RISTORANTE-PIZZERIA IL PICCOLO SL” REPRESENTANTE: DON FRANCESCO IANNELLI Examinado o expediente núm.13603/13, incoado en data 30/04/13, a instancia da entidade “RISTORANTE-PIZZERIA IL PICCOLO SL”, con CIF B36346971, representada por don Airon Mirco Forgione Saburido, con NIE XXXXXXXXX, en solicitude de licenza urbanística para a instalación de toldo no local sito na rúa Virxe do Camiño, núm.16 baixo, en Pontevedra, Resultan acreditados os seguintes feitos: Primeiro.- En data 14/06/13 o arquitecto técnico municipal da Oficina Técnica de Disciplina Urbanística emitía informe favorable no que se impuñan unha serie de condicións que se transcriben na parte dispositiva desta resolución. Segundo.- No expediente figura o xustificante do ingreso da autoliquidación da taxa pola tramitación de licenzas urbanísticas polo importe de 32,68.-€ (Nº de liquidación 2256700). Orzamento segundo a documentación xuntada: 740,00.- €. Considéranse de aplicación os seguintes fundamentos xurídicos: Primeiro- O disposto nos artigos 194 e 195 da Lei 9/2002, do 30 de decembro, de ordenación urbanística e protección do medio rural de Galicia, modificada, entre outras, polas Leis 2 e 15/2010 e 4 e 8/2012, respecto dos actos suxeitos a previa licenza urbanística municipal e do procedemento para o seu outorgamento en relación cos seus artigos concordantes do Decreto 28/1999 de desenvolvemento da Lei do Solo de Galicia. Segundo.- O acto administrativo polo que se concede ou denega unha licenza tomarase en exercicio de facultades regradas, estando constrinxida a actividade da Administración polas disposicións legais e de ordenación que pautan súa eficacia, e a este procedemento regrado axustouse a tramitación e resolución do presente expediente. Terceiro.- Segundo informe do técnico municipal obrante no expediente as obras que se pretenden levar a cabo, consistentes na instalación dun toldo na fachada do local, dada a súa técnica sinxela e escasa entidade construtiva, de conformidade co establecido no artigo 14.2 do Decreto 28/99 e no 195.3 da LOUGA, quedarían exceptuadas de presentación de proxecto técnico e serían autorizables como obras menores constatándose a existencia de licenza de apertura concedida para pizzería–restaurante nese establecemento a favor da promotora. Cuarto.- A licenza urbanística é un acto administrativo de autorización en virtude do cal lévase a cabo un control previo da actuación proxectada, verificando a adaptación desta ás esixencias do interese público urbanístico, tal e como están definidas no ordenamento vixente; licenza que ten natureza rigorosamente regrada e que necesariamente debe outorgarse ou denegarse segundo que a actuación pretendida se adapte ou non á ordenación aplicable, constando no presente suposto informe técnico favorable que xustifica o cumprimento da normativa aplicable e no que se basea o outorgamento da presente licenza. Quinto.- A competencia para a resolución do presente expediente atribúese á Xunta de Goberno Local, de conformidade co disposto no artigo 127.1. e) da Lei 7/85, de 2 de abril, reguladora das bases do réxime local, modificada pola Lei 57/03, do 16 de decembro, e no artigo 21.1. G) do Regulamento orgánico do goberno e da administración do Concello de Pontevedra, competencia delegada no Tenente de Alcalde responsable da área de Urbanismo por acordo da Xunta de Goberno Local de vinte e cinco de xuño de dous mil doce. Atendendo ao exposto o Tenente de Alcalde responsable da área de Urbanismo en exercicio da competencia delegada, Resolve: Primeiro.- Concederlle á entidade “RISTORANTE-PIZZERIA IL PICCOLO SL”, con CIF B36346971, licenza urbanística para a a instalación de toldo no local sito na rúa Virxe do Camiño, núm.16 baixo, en Pontevedra, con número de referencia catastral declarado 9676007NG2997N0002KK, en solo clasificado como solo urbano segundo o vixente PXOU, de conformidade coa documentación xuntada, cun orzamento de execución material de 740,00 euros. A presente licenza suxeitarase ás seguintes condicións: Esta autorización non ampara ningún tipo de modificación ou cambio da actividade autorizada no local destinado a pizzería–restaurante. De conformidade co disposto no artigo 197 da Lei 9/2002, de 30 de decembro, de ordenación urbanística e protección do medio rural de Galicia e artigo 17 do seu Regulamento de disciplina urbanística, os prazos de iniciación, interrupción máxima e finalización de obras fíxanse de acordo coas características da obra e normativa municipal de obra en: a) Iniciación: tres (3) meses desde a notificación deste acto administrativo. b) Interrupción máxima: tres (3) meses, debendo comunicarlle por escrito ao Concello a súa interrupción. O prazo de interrupción refírese á execución das obras pero non interrompe o prazo que se fixe de finalización daquelas. c) Remate: seis (6) meses desde a notificación deste acto administrativo. A falta de cumprimento dos prazos fixados determinará a iniciación do procedemento declarativo de incumprimento dos deberes urbanísticos co fin de acordarse a caducidade da licenza. Advírteselle que o concello poderá conceder prórroga dos prazos da licenza, por un prazo non superior ao inicialmente acordado, logo da solicitude expresa formulada polo suxeito interesado antes da conclusión dos prazos determinados, e sempre que a licenza sexa conforme coa ordenación urbanística vixente no momento da concesión da prórroga. A licenza entenderase outorgada salvo o dereito de propiedade e demais dereitos reais que puideran existir e sen prexuízo do de terceiros nin da intervención ou atribucións que poidan corresponder a outras Administracións ou Xurisdicións. Asemade, esta autorización non exime da obtención daquelas outras de particulares que sexan imprescindibles, como é o permiso da Comunidade de Propietarios naquelas obras que afecten ás partes comúns do edificio e da fachada. A peticionaria farase cargo da responsabilidade á que houbera lugar, extremando as precaucións de seguridade co obxecto de evitar riscos ás persoas ou ás cousas, así como as que se poidan derivar polo incumprimento das obrigas en materia de prevención de riscos laborais. Conforme cos propios termos da solicitude, non se realizará ningún cambio da distribución existente no local, nin suporán unha modificación da actividade de “pizzería-restaurante” para a que conta con licenza na actualidade. O toldo a instalar quedará situado sobre a fachada do local a unha altura libre mínima, unha vez estendido, non inferior a 3 metros (3,00 m) sobre a beirarrúa e estenderase sen invadir nunca a calzada e cun retranqueo mínimo sobre a proxección desta de ao menos medio metro (0,50 m). As obras a realizar limitaranse exclusivamente a aquelas que se reflicten na solicitude e documentación presentada. Segundo.- Advírteselle que a actividade que consta autorizada no local obxecto desta licenza é a de “pizzería–restaurante”, e o desenvolvemento de calquera outra actividade distinta requirirá a obtención do título xurídico administrativo que a ampare, adoptándose no seu defecto todas as medidas disciplinarias procedentes, sen prexuízo das responsabilidades penais, civís e administrativas á que houbera lugar. Terceiro.- No suposto de que para a execución das obras sexa necesaria a ocupación da vía pública terá que formalizar a correspondente solicitude expresa de acordo co modelo normalizado existente nas Dependencias da Policía Local ou ben no Rexistro Xeral do Concello. Cuarto.- Lémbraselle á interesada a obriga tributaria que mantén con esta facenda municipal de autoliquidar o Imposto municipal de construcións, instalacións e obras. O prazo para efectuar a autoliquidación que corresponda será de tres meses a contar dende a concesión da licenza, ou, no seu caso, dende a data de inicio da obra se esta se producira con anterioridade á concesión da licenza, para o cal deberá dirixirse ao Servizo de Xestión Tributaria e Outros Ingresos de Dereito Público do Concello. cal deberá dirixirse ao Servizo de Xestión Tributaria e Outros Ingresos de Dereito Público do Concello. Quinto.- Dar conta deste acto administrativo ao Servizo de Xestión Tributaria e Outros Ingresos de Dereito Público para os oportunos efectos. Sexto.- Comunicar a presente presente resolución ás persoas interesadas no expediente.” Contra a precedente resolución, que esgota a vía administrativa, a persoa interesada poderá interpoñer ben o recurso potestativo de reposición perante o mesmo órgano que a ditou e no prazo de un mes a contar desde o día seguinte á da súa notificación, ao abeiro do establecido no art.116-1 da Lei 30/1992, de 26 de novembro, do réxime xurídico das administracións públicas e do procedemento administrativo común, segundo a redacción dada pola Lei 4/1999, ou ben directamente o recurso contencioso administrativo perante o Xulgado do Contencioso-Administrativo de Pontevedra no prazo de dous meses, contados a partir do día seguinte ao da súa notificación, consonte ao disposto nos artigos 8-1 e 46-1 da Lei 29/1998, de 13 de xullo, regulamentadora da xurisdición contencioso-administrativa. De interpoñerse o recurso potestativo de reposición, este deberá ser resolto e notificado no prazo dun mes segundo se establece no art.117-2 da citada Lei 30/1992, modificada pola Lei 4/1999, entendéndose desestimado o recurso de reposición polo transcurso do mencionado prazo sen resolución expresa notificada, de conformidade có establecido no art.43-2 da Lei 30/1992, modificada pola Lei 4/1999, podendo entón o interesado interpoñer recurso contencioso-administrativo dentro do prazo de seis meses contados desde o día seguinte de aquel no que deba entenderse presuntamente desestimado o recurso de reposición interposto, consonte ao establecido no art.46-1) e 4) da Lei 29/1998, Regulamentadora da xurisdición contenciosa-administrativa. Porén, o interesado tamén poderá interpoñer calquera outro recurso que estime procedente consonte a dereito. O que lle comunico para o seu coñecemento e efectos oportunos” Pontevedra, 10 de marzo de 2015.—O Tenente de Alcalde Delegado da Área de Urbanismo, Antonio Louro Goyanes.